**APSTIPRINĀTS**

**Iepirkumu komisijas sēdē**

**2022.gada 25.februārī**

**Protokols Nr.4/2022**

**Piegādātāju atlases procedūras**

**Dzīvojamās mājas fasādes vienkāršota atjaunošana Raiņa bulvāris 13, Aizpute, Dienvidkurzemes novads**

**(CPV kods 45211100-0)**

**ID Nr.** **AN 2022/2**

**NOLIKUMS**

**Aizpute, 2022**

# VISPĀRĪGĀ INFORMĀCIJA

Šī nolikuma mērķis ir nodrošināt atklātu, pārredzamu un objektīvi pamatotu piegādātāju atlases procedūru energoefektivitātes paaugstināšanas pasākumu īstenošanas nodrošināšanai, nodrošinot vienlīdzību un novēršot interešu konfliktu (turpmāk – atlases procedūra).

 **Ziņas par Pasūtītāju un Pasūtītāja kontaktpersona atlases procedūras jautājumos**

* 1. **Pasūtītājs**: **SIA “Aizputes nami”**

Reģistrācijas numurs: 42103002652

Juridiskā adrese: Atmodas ielā 31, Aizputē, Dienvidkurzemes novadā, LV-3456

Kontaktpersona: SIA “Aizputes nami” valdes loceklis Mārtiņš Grundmanis, tālrunis 29609890,

e-pasts: info@aizputesnami.lv

# 2. Iepirkuma priekšmets

2.1. Iepirkuma priekšmets ir būvdarbi – Dzīvojamās mājas fasādes vienkāršotā atjaunošana Raiņa bulvāris 13, Aizpute, Dienvidkurzemes novads (Nolikuma 2.pielikums).

2.2. Iepirkuma rezultātā tiks slēgts 1 (viens) iepirkuma līgums par visu iepirkuma apjomu.

2.3. Noslēgtā iepirkuma līguma izpildes laikā ēkas ekspluatācija netiks apturēta.

2.4. Atklātu konkursu veic Latvijas Republikas Ministru kabineta 2016.gada 15.marta noteikumos Nr.160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1.specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" noteikto energoefektivitātes paaugstināšanas pasākumu ietvaros. Projekta mērķis: veikt daudzdzīvokļu dzīvojamās mājās Raiņa bulvārī 13, Aizpute, Dienvidkurzemes novads, atjaunošanu vai pārbūvi, kas ietver ēkas siltināšanas pasākumus saskaņā ar energoaudita pārskata priekšlikumiem, tādējādi uzlabojot ēkas energoefektivitāti un veicot energoresursu efektīvu izmantošanu. DME projekta numurs: DME 0000687.

2.5. Līguma izpildes laiks: 6 mēneši no objekta būvlaukuma nodošanas Izpildītājam ar pieņemšanas-nodošanas akta parakstīšanu.

2.6. Garantijas laiks: 60 (sešdesmit) mēneši.

**3. Pretendenti**

3.1. Atlases procedūrā var piedalīties jebkura persona vai personu apvienība jebkurā to kombinācijā (turpmāk – Pretendents), neatkarīgi no uzņēmējdarbības un īpašuma formas, kas atbilst atlases procedūras dokumentācijā noteiktajām prasībām.

3.2. Ja piedāvājumu iesniedz personu apvienība jebkurā to kombinācijā, jāiesniedz visu iesaistīto pušu parakstīts apliecinājums par kopīgu dalību atlases procedūrā.

3.3. Ja piedāvājumu iesniedz personu apvienība jebkurā to kombinācijā, tai uzvaras gadījumā jāizveido personālsabiedrība vai jānoslēdz sabiedrības līgums, vienojoties par apvienības dalībnieku atbildības sadalījumu. Tas neattiecas uz to personu apvienību, kas jau savu piedāvājumu iesniedz kā reģistrēta personālsabiedrība attiecīgās valsts normatīvo aktu prasībām.

3.4. Personu apvienība un personālsabiedrība piedāvājumā papildus norāda personu, kas atlases procedūrā pārstāv attiecīgo personu apvienību.

 **4. Atlases procedūras izziņošana un informācija par iepirkuma nolikumu**

4.1. Atlases procedūra (turpmāk – Iepirkums), saskaņā ar Ministru kabineta 2017. gada 28. februāra noteikumi

Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”.

4.2. Iepirkuma nolikums ar tā pielikumiem ir brīvi pieejami Iepirkumu uzraudzības biroja mājaslapā.

 4.3. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

4.4. Pasūtītājs 1 (vienas) darbdienas laikā izsniedz personīgi vai nosūta elektroniski atlases procedūras nolikumu ikvienai ieinteresētajai personai, kura Pasūtītāja kontaktpersonai pieprasījusi atlases procedūras dokumentu izsniegšanu.

4.5. Ja Pretendents pieprasa papildu informāciju par atlases procedūras nolikumu, Pasūtītājs to sniedz 5 (piecu) darbdienu laikā.

4.6. Ja Pasūtītājs izdarījis grozījumus Nolikumā, tas iesniedz informāciju par grozījumiem Iepirkumu uzraudzības birojam publicēšanai.

4.7. Pasūtītājs un Pretendents ar informāciju apmainās rakstiski latviešu valodā, nosūtot dokumentus pa pastu vai elektronisko pastu.

4.8. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

# 5. Piedāvājuma iesniegšanas un atvēršanas vieta, datums un laiks

5.1. Pretendents iesniedz piedāvājumu slēgtā aploksnē līdz **2022.gada 25.martam plkst. 11:00.** Piedāvājumi ir iesniedzami Atmodas ielā 31, Aizputē, Dienvidkurzemes novadā, darbdienās no plkst. 8:00 līdz plkst.16:30 (trešdienās līdz 17:00 un piektdienās līdz 16:00), iesniedzot personīgi vai sūtot pa pastu.

5.2. Uz aploksnes norāda: SIA “Aizputes nami” piegādātāju atlases procedūra “Dzīvojamās mājas fasādes vienkāršotā atjaunošana Raiņa bulvāris 13, Aizpute, Dienvidkurzemes novads”, Pretendenta nosaukumu, adresi un norādi “Neatvērt līdz piedāvājumu atvēršanas sanāksmei”.

5.3. Ja piedāvājums tiek sūtīts pa pastu, Pretendents ir atbildīgs par to, lai Pasūtītājs saņemtu piedāvājumu norādītajā termiņā. Piedāvājumus, kas iesniegti (iesūtīti) pēc noteiktā termiņa, nepieņem un neatvērtus atdod

vai nosūta atpakaļ tā iesniedzējam.

5.4. Pretendents ir tiesīgs veikt grozījumus savā piedāvājumā vai to atsaukt, sniedzot par to rakstisku paziņojumu pirms piedāvājumu iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas dalības konkursā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.

5.5. Piedāvājumu atvēršana notiks piedāvājumu atvēršanas sanāksmē Atmodas ielā 31, Aizputē, Dienvidkurzemes novadā tūlīt pēc piedāvājumu iesniegšanas termiņa beigām. Piedāvājumu atvēršana ir publiska un tajā var piedalīties jebkurš interesents.

5.6. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un piedāvāto cenu un citas ziņas, kas raksturo piedāvājumu un tiek vērtētas, nosakot uzvarētāju. Pēc Pretendentu pieprasījuma Pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvātā cena, un informāciju, kas tiek vērtēta, nosakot uzvarētāju.

**6. Objektu apsekošana dabā**

Pasūtītājs visām ieinteresētajām personām nodrošina Objekta apsekošanu dabā pēc ieinteresētās personas lūguma iepriekš saskaņotā laikā.

**7. Piedāvājuma noformēšana**

7.1. Piedāvājums jāiesniedz par visu iepirkuma priekšmeta apjomu. Katrs Pretendents var iesniegt tikai vienu piedāvājuma variantu.

7.2. Piedāvājuma dokumentus noformē atbilstoši šī nolikuma prasībām.

7.3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno Pretendenta paraksta tiesīgas personas apliecināts tulkojums latviešu valodā.

7.4. Dokumentiem jābūt cauršūtiem (caurauklotiem) tā, lai dokumentu lapas nebūtu iespējams atdalīt, lapām jābūt sanumurētām atbilstoši pievienotajam satura rādītājam. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem.

7.5. Piedāvājuma dokumentus paraksta persona ar Pretendenta pārstāvības tiesībām vai Pretendenta pilnvarots pārstāvis.

7.6. Pretendents piedāvājumu iesniedz 1 (vienā) eksemplārā, papīra formātā. Papildus papīra formātā iesniegtajam piedāvājumam, Pretendents iesniedz visus piedāvājuma dokumentus skenētus (pdf formātā), elektroniskā veidā. Finanšu piedāvājuma tāmes un darbu veikšanas grafiks jāiesniedz arī elektroniskā formā (*Microsoft Excel* vai ar to savietojamā formātā). Elektroniskajam datu nesējam, kas satur šajā punktā minēto informāciju, jābūt ievietotam 5.1.punktā minētajā aploksnē.

**NOSACĪJUMI DALĪBAI IEPIRKUMĀ UN IESNIEDZAMIE DOKUMENTI**

# 8. Piedāvājuma dokumentu apjoms

Pretendentam ir jāiesniedz šādi dokumenti, kuri apliecina Pretendenta atbilstību izvirzītajām piegādātāju atlases prasībām un sniedz pilnīgas ziņas par Pretendenta piedāvājumu:

|  |  |
| --- | --- |
| 8.1. Pretendentu atlases prasības:  | Pretendentu atlases prasības apliecinoši dokumenti:  |

|  |  |
| --- | --- |
| 8.1.1. Pretendenta apliecinājums par piedalīšanos atlases procedūrā, kas jāparaksta Pretendenta pārstāvim ar pārstāvības tiesībām vai tā pilnvarotai personai.  | 8.1.1.1. Pieteikums par piedalīšanos piegādātāju atlases procedūrā (1.pielikums). *Pretendenta piedāvājumā iekļauj Pretendenta pārstāvja ar pārstāvības tiesībām izdotu pilnvaru* (*oriģinālu* *vai apliecinātu kopiju) citai personai parakstīt piedāvājumu, ja tā atšķiras no Latvijas Republikas Uzņēmumu reģistra izziņā norādītās. Ja Pretendents ir piegādātāju apvienība, pieteikums par piedalīšanos pretendentu atlases procedūrā (1.pielikums) jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.*  |
| 8.1.2. Pretendents, personālsabiedrības biedrs, ja Pretendents ir personālsabiedrība, un apakšuzņēmējs, kuram nododamās līguma daļas vērtība ir vismaz 30% no kopējās līguma vērtības vai personu, uz kuras iespējām Pretendents balstās, lai apliecinātu, ka tā kvalifikācija atbilst piegādātāju atlases procedūras dokumentos noteiktajām prasībām, ir reģistrēts atbilstoši attiecīgās valsts normatīvo aktu prasībām, nav pasludināts tā maksātnespējas vai tiesiskās aizsardzības process, nav apturēta vai pārtraukta tā saimnieciskā darbība, vai netiek veikta likvidācija.  | 8.1.2.1. Izziņa, ko izdevis Latvijas Republikas Uzņēmumu reģistrs (ārvalstu Pretendentiem – kompetenta iestāde ārvalstīs) par Pretendenta reģistrāciju, par amatpersonām, kurām ir paraksta tiesības un, kas apliecina, ka nav pasludināts Pretendenta maksātnespējas process, nav apturēta vai pārtraukta Pretendenta saimnieciskā darbība, nav uzsākta tiesvedība par Pretendenta bankrotu vai Pretendents netiek likvidēts. Izziņa jāiesniedz arī par katru personālsabiedrības biedru, ja Pretendents ir personālsabiedrība, apakšuzņēmēju, kuram nododamās līguma daļas vērtība ir vismaz 30% no kopējās līguma vērtības vai Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst piegādātāju atlases procedūras dokumentos noteiktajām prasībām.*Latvijas Republikā izsniegtu izziņu Pasūtītājs pieņem un atzīst, ja tā izdota ne agrāk kā 30 dienas pirms iesniegšanas dienas*. *Ārvalstīs izsniegta izziņa ir derīga, ja tā izdota ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tās derīguma termiņu.* Ja Pretendents nav iesniedzis kādu no šajā punktā noteiktajām izziņām un persona, par kuru nav iesniegta izziņa, ir reģistrēta kādā no Latvijas Republikas Uzņēmumu reģistra vestajiem reģistriem, lai pārliecinātos par atbilstību nolikuma 8.1.2. punkta prasībām, Pasūtītājs ņem vērā informāciju, kas pieejama interneta vietnē (datu bāzē), kuru uztur persona, kas ir saņēmusi Latvijas Republikas Uzņēmumu reģistra informācijas atkalizmantošanas licenci (piemēram, [*www.firmas.lv,*](http://www.firmas.lv/) [*www.lurosft.lv*)](http://www.lurosft.lv/). |
| 8.1.3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, uz lēmuma par uzvarētāja pasludināšanu pieņemšanas dienu nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro.* Minētā prasība attiecas uz katru no personālsabiedrības biedriem, ja Pretendents ir personālsabiedrība, uz apakšuzņēmēju, kuram nododamās līguma daļas vērtība ir vismaz 30% (trīsdesmit procenti) no kopējās līguma vērtības un uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst piegādātāju atlases procedūras dokumentos noteiktajām atlases prasībām. | 8.1.3.1. Attiecībā uz Latvijā reģistrētiem vai pastāvīgi dzīvojošiem pretendentiem, lai pārliecinātos par atbilstību nolikuma 8.1.3. punkta prasībai, Pasūtītājs ņem vērā informāciju, kas ievietota Latvijas Republikas Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā. Ārvalstu Pretendentam, personālsabiedrības biedram, ja Pretendents ir personālsabiedrība, apakšuzņēmējam, kuram nododamās līguma daļas vērtība ir vismaz 30% (trīsdesmit procenti) no kopējās līguma vērtības vai Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst piegādātāju atlases procedūras dokumentos noteiktajām prasībām – izziņa no kompetentas attiecīgās valsts nodokļu administrēšanas iestādes, kas apliecina, ka personai pēdējā datu aktualizācijas datumā nav nodokļu parādi, kas kopsummā pārsniedz 150 *euro. Ārvalstīs izsniegta izziņa ir derīga, ja tā izdota ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tās derīguma termiņu.* |
| 8.1.4. Pretendents ir vai līdz iepirkuma līguma noslēgšanai tiks reģistrēts Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25. februāra noteikumiem Nr.116 „Būvkomersantu reģistrācijas noteikumi”.  Minētā prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie veiks būvdarbus.  | 8.1.4.1. Informācija par Pretendenta reģistrāciju Pasūtītājs pārbaudīs Latvijas Republikas Būvkomersantu reģistra Būvniecības informācijas sistēmā. Ja Pretendents nav reģistrēts Latvijas Republikas Būvkomersantu reģistrā, tas iesniedz apliecinājumu, ka gadījumā, ja pretendentam tiks piešķirtas līguma slēgšanas tiesības, pirms līguma slēgšanas tiks nodrošināta attiecīgu ierakstu izdarīšana Latvijas Republikas Būvniecības informācijas sistēmas attiecīgajā reģistrā, ja reģistrācija ir vajadzīga atbilstoši normatīvo aktu regulējumam, lai iegūtu tiesības veikt līgumā paredzētos darbus. Pasūtītājs dod pretendentam samērīgu laiku, kas nevar būt mazāks par 30 dienām, nepieciešamo reģistrācijas darbību veikšanai un līgumu slēdz tikai pēc attiecīgo ierakstu izdarīšanas attiecīgajā valsts reģistrā.  |
| 8.1.5. Pretendenta gada vidējais apgrozījums būvniecībā par iepriekšējiem trīs noslēgtajiem finanšu gadiem (2019., 2020., 2021.) ir vismaz EUR 100`000 (viens simts tūkstoši euro un 00 centi). Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Pretendentiem, kuri attiecīgajā tirgū darbojas mazāk nekā trīs gadus, attiecīgo vidējo apgrozījumu nosaka, ievērojot proporcionalitātes principu - aprēķina mēneša vidējo apgrozījumu pēc nostrādāto mēnešu skaita, reizina to ar 12 (divpadsmit). Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.  | 8.1.5.1. Pretendenta apliecinājums par Pretendenta iepriekšējiem trīs noslēgtajiem finanšu gadiem. Nolikuma pielikums Nr.3 „Forma: Kvalifikācijas apliecinājums”.  |
| 8.1.6. Pretendentam iepriekšējo 5 (piecu) gadu laikā līdz piedāvājuma iesniegšanas brīdim ir pieredze vismaz 1 (viena) būvdarbu līguma izpildē kura kopējās būvdarbu izmaksas ir ne mazākas par 100 000 (viens simts tūkstoši euro un 00 centi) EUR bez PVN, kura ietvaros veikta fasādes siltināšana un vismaz 1 (viena) būvdarbu līguma izpildē, kura ietvaros veikta apkures sistēmas rekonstrukcija. Ja viena būvdarbu līguma ietvaros veikta gan fasādes siltināšana, gan apkures sistēmas rekonstrukcija, tad pretendents to var izmantot, lai pierādītu, ka ir ieguvis pieredzi 1 (viena) būvdarbu līguma izpildē, kura ietvaros veikta fasādes siltināšana un 1 (viena) būvdarbu līguma izpildē, kura ietvaros veikta apkures sistēmas rekonstrukcija | 8.1.6.1. Apliecinājums par atbilstību Konkursa Nolikuma prasībām, kuru aizpilda atbilstoši Konkursa nolikuma pielikumam Nr.3 „Forma: Kvalifikācijas apliecinājums”. 8.1.6.2. Ja pretendents balstās uz apakšuzņēmēja iespējām, lai apliecinātu, ka tā kvalifikācija atbilst paziņojumā par līgumu vai Konkursa nolikumā izvirzītajām prasībām, tad minēto dokumentu iesniedz arī par piesaistīto apakšuzņēmēju, kurš piesaistīts, lai izpildītu Konkursa nolikuma 8.1.6.punktā noteikto prasību. 8.1.6.3. Vismaz 1 (vienu) attiecīgā būvdarbu pasūtītāja atsauksmi par katru no prasītajiem būvdarbu pieredzes veidiem (ja attiecīgo būvdarbu pasūtītājs ir bijis Pasūtītājs un Pasūtītājs nav izvirzījis pretenzijas par veiktā darba kvalitāti, pretendents kvalifikācijas apliecinājumā norāda šos objektus, bet atsauksmi var nepievienot). Atsauksmēs jānorāda informācija par konkrētiem darbu veidiem, kas tikuši veikti, lai Pasūtītājam būtu iespējams pārliecināties par Pretendenta pieredzi. |
| 8.1.7. Pretendenta rīcībā ir vai būvdarbu līguma izpildes laikā būs sertificēts speciālists ēku būvdarbu vadīšanā un sertificēts speciālists siltumapgādes, ventilācijas un gaisa kondicionēšanas sistēmu būvdarbu vadīšanā. | 8.1.7.1 Lai apliecinātu atbilstību nolikuma 8.1.7. punkta prasībai, Pretendentam par katru specializēto darbu vadītāju ir jāaizpilda nolikuma 3. pielikumā pievienotā tabula “Forma: Kvalifikācijas apliecinājums”, izņemot sadaļu par pieredzes aprakstu, kas pašrocīgi ir jāparaksta specializēto darbu vadītājam un Pretendentam. Informācija par Pretendenta norādīto būvspeciālistu reģistrāciju būvspeciālistu reģistrā Pasūtītājs pārbaudīs Būvniecības informācijas sistēmā. Piedāvājuma dokumentiem jāpievieno darba aizsardzības koordinatora kvalifikāciju apliecinošu dokumentu kopijas.  |
| 8.1.8. Pretendents iepirkuma līguma slēgšanas tiesību piešķiršanas gadījumā iesniegs vai nodrošinās: 1. līguma izpildes nodrošinājumu 10% no Pretendenta piedāvātās līgumcenas, kas ir spēkā visu līguma darbības periodu,
2. pretendenta un tā atbildīgā būvdarbu vadītāja obligāto civiltiesiskās apdrošināšanas polisi, kas ir spēkā visu līguma darbības periodu,
3. visu būvniecības risku apdrošināšanas polisi ar apdrošinājuma summu līgumcenas apmērā, kas ir spēkā visu līguma darbības periodu, un
4. pēc būvdarbu pabeigšanas

Pasūtītājam iesniegs garantijas laika garantiju 5% apmērā no līguma summas, kas spēkā 36 mēnešus pēc pieņemšanas-nodošanas akta parakstīšanas, pabeidzot būvdarbus. | 8.1.8.1. Lai apliecinātu atbilstību nolikuma 8.1.8. punktā izvirzītajām prasībām, Pretendents paraksta pieteikumu dalībai piegādātāju atlases procedūrā (1. pielikums) un finanšu piedāvājumu (4. pielikums).  |
| 8.1.9. Piedāvājuma nodrošinājums ir noteikts **EUR 3000,00** (trīs *tūkstoši euro*) apmērā. | 8.1.9.1. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai. Piedāvājuma nodrošinājuma oriģinālu pretendents iesniedz pēc Pasūtītāja pieprasījuma, Pasūtītāja noteiktajā termiņā. Pretendents piedāvājuma nodrošinājumu ir tiesīgs iesniegt kā bankas garantiju, apdrošināšanas polisi vai kā naudas summas iemaksu SIA “Aizputes nami” kontā AS SEB BANKA, UNLALV2X, LV12UNLA0012000609244, maksājuma mērķī norādot: piedāvājuma nodrošinājums atklātā “Dzīvojamās mājas fasādes vienkāršotā atjaunošana Raiņa bulvāris 13, Aizpute, Dienvidkurzemes novads”, Projekta identifikācijas numurs: DME 0000687.  Piedāvājuma nodrošinājuma spēkā esības termiņš ir **6 (seši) mēneši**, skaitot no piedāvājumu atvēršanas dienas.Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:* 1. pretendents atsauc savu piedāvājumu, kamēr ir spēkā piedāvājuma nodrošinājums;
	2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;
	3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.

Konkursa piedāvājums, kam nebūs piedāvājuma nodrošinājuma vai iesniegtais piedāvājuma nodrošinājums neatbilst konkursa prasībām, tiks atzīts par konkursa prasībām neatbilstošu un tiks noraidīts.Pretendentu iemaksātais piedāvājuma nodrošinājums tiks atmaksāts mēneša laikā pēc tam, kad ir iestājies īsākais no piedāvājuma nodrošinājuma spēkā esības termiņa gadījumiem. |
| 8.1.10. Uz pretendentu neattiecas Starptautisko un Latvijas Republikas nacionālo sankciju likuma 111 pantā noteiktie izslēgšanas nosacījumi.  | 8.1.10.1. Iepirkumu komisija pārbauda, ievērojot Starptautisko un Latvijas Republikas nacionālo sankciju likuma 111 pantā noteikto kārtību.  |

8.2.Informācija par visiem līguma izpildē piesaistīt plānotajiem apakšuzņēmējiem, kuriem plānots nodot izpildei 30% (trīsdesmit procentus) no kopējās līgumcenas vai lielāku daļu, un apakšuzņēmējiem, uz kuras iespējām Pretendents balstās, lai apliecinātu, ka tā kvalifikācija atbilst piegādātāju atlases procedūras dokumentos noteiktajām prasībām. Šim nolūkam jāaizpilda un jāpievieno tabula „Apakšuzņēmējiem nododamo būvniecības darbu saraksts”, piedāvājuma dokumentiem pievienojot apakšuzņēmēju apliecinājumu par piedalīšanos līguma izpildē.

**8.3. Tehniskā piedāvājuma dokumenti:**

8.3.1.Tehniskajam piedāvājumam jāatbilst piegādātāju atlases procedūras nolikumam, tehniskajās specifikācijās noteiktajām prasībām un vienkāršotās atjaunošanas dokumentācijai. Tehniskajā piedāvājumā izmantotajiem risinājumiem (atjaunošanas un siltināšanas materiāli, tehnoloģijas u.c.) pilnībā jāatbilst piedāvājuma iesniegšanas brīdī Latvijas Republikā spēkā esošajiem būvnormatīviem, ugunsdrošības normām un CE marķējuma prasībām;

8.3.2. Pretendents ir tiesīgs izmantot tikai Pasūtītāja pievienoto būvizmaksu noteikšanas tāmes veidni;

8.3.3. Jāsastāda detalizēts provizoriskais piedāvātais būvdarbu izpildes (kalendārais) grafiks, norādot būvdarbu izpildes termiņus katram darbam (norādot darbu veikšanas secību un plānoto kalendāro nedēļu skaitu);

8.3.4. Pretendents, kurš tiks atzīts par uzvarētāju, būs tiesīgs izmantot vienīgi tehniskajā specifikācijā un būvniecības ieceres dokumentācijā noteiktos būvizstrādājumus, iekārtas un tehnoloģijas vai piegādātāju atlasē piedāvātus to ekvivalentus, ja vien būvizstrādājumu, iekārtu vai tehnoloģiju pielietošana nav izšķiroša iepirkuma priekšmeta pastāvēšanai, piedāvājuma atbilstībai tehniskajai specifikācijai un neietekmē piedāvāto līgumcenu;

8.3.5. Ja pretendents veic pasākumus kvalitātes vadībai, kā arī ūdens un energoresursu taupīšanai un atkritumu apsaimniekošanai un vides aizsardzībai atbilstoši tehniskajām specifikācijām, pretendents to apliecina ar Eiropas sertifikācijas standartiem atbilstošas sistēmas sertifikāta kopiju. Kā pierādījumu pretendenta spējai nodrošināt vides aizsardzības pasākumus pretendents var apliecināt ar reģistrāciju vides pārvaldības un audita sistēmā (EMAS), kā arī Latvijas vai citas Eiropas Savienības dalībvalsts kompetentās institūcijas sertifikātu, kas apliecina Pretendenta atbilstību Eiropas Savienības vai starptautiskajiem vides vadības sistēmas standartiem, vai ekvivalentu dokumentu.

**8.4. Finanšu piedāvājuma dokumenti**:

8.4.1.1. Pretendenta finanšu piedāvājums (4.pielikums), kurā norādīta cena, par kādu tiks veikti tehniskajās specifikācijās un būvniecības ieceres dokumentācijā norādītie darbi, un piedāvāto garantijas termiņu visu veikto darbu izpildei, izmantotajiem būvizstrādājumiem, iekārtam un tehnoloģijām, kas nav īsāks par nolikuma 2.6.punktā noteikto termiņu. Garantijas termiņš tiek skaitīts no visu būvdarbu nodošanas Pasūtītājam. Finanšu piedāvājumā cenu norāda *euro* (EUR) bez pievienotās vērtības nodokļa (turpmāk - PVN), atsevišķi norādot PVN un līguma summu, ieskaitot PVN;

8.4.2. Būvdarbu veikšanas tāmes, kurās jāietver visas ar būvdarbu veikšanu saistītās izmaksas, visi darbi un būvizstrādājumi, iekārtas un tehnoloģijas, lai nodrošinātu būvdarbu apjomos uzskaitīto darbu izpildi atbilstoši tehniskajai specifikācijai, būvniecības ieceres dokumentācijai un iepirkuma līgumam, Latvijas Republikā spēkā esošajiem normatīvajiem tiesību aktiem un katra konkrētā tehnoloģiskā procesa prasībām;

8.4.3. Pretendents finanšu piedāvājumā ietver pilnu būvdarbu izmaksu ar visiem riskiem, tai skaitā iespējamos sadārdzinājumus un izmaksas, kas ir nepieciešamas, lai objektu nodotu ekspluatācijā;

8.4.4. Pretendenta sagatavots un parakstīts apliecinājums, ka finanšu piedāvājumā ietvertas būvdarbu izmaksas, kuras ir saistītas ar paredzamā līguma izpildi, tai skaitā izmaksas, kas saistītas ar būvlaukuma ierīkošanu (teritorijas norobežošana, darbinieku dzīvojamie konteineri, pārvietojamās WC, ēkas iedzīvotāju drošas pārvietošanas organizēšana, apsardze).

8.4.5. Finanšu piedāvājuma tāmes un darbu veikšanas grafiks jāiesniedz arī elektroniskā formā (*Microsoft Excel* vai ar to savietojamā formātā), datu failu pievienojot nolikuma 7.6. punktā minētajā elektroniskajā datu nesējā.

**PRETENDENTU IZVĒLES KRITĒRIJI, VĒRTĒŠANAS KRITĒRIJI UN VĒRTĒŠANAS KĀRTĪBA**

**9. Vērtēšanas kārtība**

9.1. Piedāvājumu izvērtēšanu Pasūtītājs veic šādos secīgos posmos:

9.1.1**. Piedāvājumu noformējuma pārbaude**: pārbauda, vai piedāvājums sagatavots un noformēts atbilstoši nolikuma prasībām. Ja pretendenta iesniegtais piedāvājums nav noformēts atbilstoši šī nolikuma prasībām, vērtē piedāvājuma noformējuma trūkumu būtiskumu un lemj par pretendenta tālākās dalības iespējām atlases procedūrā;

9.1.2. **Kvalifikācijas prasību atbilstības pārbaude**: pārbauda, vai ir iesniegti pretendentu atlases dokumenti un vai pretendenta kvalifikācija atbilst nolikumā izvirzītajām prasībām. Gadījumā, ja pretendents ir sniedzis nepatiesu informāciju savas kvalifikācijas novērtēšanai, vispār nav sniedzis pieprasīto informāciju vai pretendenta kvalifikācija neatbilst izvirzītajām prasībām, piedāvājums tiek noraidīts;

9.1.3. Tehniskā piedāvājuma atbilstības pārbaude: pārbauda vai pretendenta piedāvājums atbilst tehniskās specifikācijas prasībām, vai ir iesniegti tehniskā vai finanšu piedāvājuma dokumenti, vai tie un to saturs atbilst nolikuma un tehniskās specifikācijas prasībām. Neatbilstības gadījumā piedāvājums tiek noraidīts;

9.1.4. **Finanšu piedāvājuma vērtēšana**: Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā ir iekļautas visas prasītās izmaksas vai nav aritmētiskās vai pārrakstīšanās kļūdas, vai nav saņemts nepamatoti lēts piedāvājums, kā arī izvērtē un salīdzina piedāvājumu cenas.

* + 1. Par kļūdu labojumu un laboto piedāvājuma cenu Komisija paziņo Pretendentam, kura pieļautās kļūdas

labotas. Vērtējot finanšu piedāvājumu, komisija ņem vērā labojumus.

9.1.6. Iepirkuma komisija izvēlas saimnieciski visizdevīgāko piedāvājumu, kuru nosaka, ņemot vērā tikai cenu. Pasūtītājs piedāvājumu salīdzināšanai un izvērtēšanai izmantos cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē Par saimnieciski visizdevīgāko piedāvājumu tiks atzīts piedāvājums ar viszemāko cenu (EUR bez PVN), kas atbilst nolikuma un tā pielikumu prasībām.

9.1.7. Pirms lēmuma pieņemšanas piešķirt iepirkuma līguma slēgšanas tiesības, Pasūtītājs pārbauda vai attiecībā uz Pretendents, kurš piedāvājis zemāko cenu, tā valdes vai padomes locekli, pārstāvēttiesīgo personu vai prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Ja attiecībā uz minēto kandidātu vai Pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības atlases procedūrā.

9.1.8. Nolikuma 9.1.7. punktā minēto pārbaudi veic arī attiecībā uz Pretendenta norādīto apakšuzņēmēju, kura veicamo būvdarbu vērtība ir vismaz 30 procenti no kopējās līguma vērtības, vai personu, uz kuras iespējām Pretendents balstās, lai apliecinātu, ka tā kvalifikācija atbilst atlases procedūras prasībām. Ja attiecībā uz minēto personu vai apakšuzņēmēju ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, attiecīgais kandidāts vai pretendents ir izslēdzams no atlases procedūrā, ja šis Pretendents 10 darbdienu laikā pēc pieprasījuma izsniegšanas vai nosūtīšanas dienas nav veicis šādas personas vai apakšuzņēmēja nomaiņu, iesniedzot Pasūtītājam visu informāciju, kādu saskaņā ar šī nolikuma prasībām bija iesniedzama par nomaināmo personu.

10. Saimnieciski izdevīgākā piedāvājuma noteikšana

10.1. Saimnieciski visizdevīgākais piedāvājums tiks noteikts saskaņā ar šādiem nosacījumiem un vērtēšanas kritērijiem: zemākā piedāvātā līgumcena.

10.2. Pasūtītājs pieņem lēmumu piešķirt iepirkuma līguma slēgšanas tiesības Pretendentam, kurš atbilst visām nolikumā izvirzītajām prasībām un, kura piedāvājums atzīts par saimnieciski visizdevīgāko piedāvājumu – piedāvājumu ar zemāko cenu.

**PASŪTĪTĀJA UN PRETENDENTA TIESĪBAS UN PIENĀKUMI**

# 11. Pasūtītājam ir šādas tiesības un pienākumi

11.1. Pieņemt lēmumu slēgt iepirkuma līgumu vai izbeigt piegādātāju atlases procedūru, ja tam ir objektīvs pamatojums.

11.2. Nepieciešamības gadījumā pieaicināt ekspertus.

11.3. Pieprasīt, lai Pretendents precizē informāciju, tai skaitā iesniedzot pierādījumus, kas apstiprina Pretendenta piedāvājumā norādīto informāciju, par savu piedāvājumu, ja tas nepieciešams Pretendentu atlasei, kā arī piedāvājumu vērtēšanai un salīdzināšanai.

11.4. Paziņot visiem Pretendentiem par piegādātāju atlases procedūras rezultātiem 3 (trīs) darbdienu laikā pēc lēmuma pieņemšanas.

11.5. Protokolēt piegādātāju atlases procedūras norisi, protokolos atspoguļojot piegādātāju atlases procesa gaitu.

# 12. Pretendentam ir šādas tiesības un pienākumi

12.1. Pretendents var rakstveidā pieprasīt papildu informāciju par nolikumu, ja pieprasījums Pasūtītājam iesniegts savlaicīgi. Pieprasījums adresējams Pasūtītāja kontaktpersonai.

12.2. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts, turklāt ar norādi par piedāvājuma saņemšanas laiku.

12.3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

12.4. Pretendentam ir pienākums rakstveidā, Pasūtītāja noteiktajā termiņā sniegt papildu informāciju vai paskaidrojumus par piedāvājumu, ja Pasūtītājs to pieprasa.

**LĪGUMS**

# 13. Iepirkuma līguma slēgšana

13.1. Pasūtītājs slēgs iepirkuma līgumu ar izraudzīto Pretendentu, pamatojoties uz Pretendenta piedāvājumu, un saskaņā ar Nolikuma noteikumiem un iepirkuma līguma projektu (2.pielikums).

13.2. Ja Pretendentam ir iebildumi par Nolikumam pievienotā iepirkuma līguma projekta nosacījumiem, tie jāiesniedz Pasūtītājam ne vēlāk kā 5 (piecas) darbdienas līdz piedāvājumu iesniegšanas termiņa beigām. Pēc minētā termiņa iebildumi par līguma projekta nosacījumiem netiks ņemti vērā.

13.3. Pasūtītājs slēgs iepirkuma līgumu ar izraudzīto Pretendentu pēc dzīvokļu īpašnieku atbilstoši normatīvajiem aktiem pieņemtā lēmuma par piedāvājuma izmaksām energoefektivitātes paaugstināšanas pasākumu īstenošanas nodrošināšanai.

13.4. Iepirkuma līgumu Pretendentam ir pienākums noslēgt ne vēlāk kā 10 (desmit) darba dienu laikā no Pasūtītāja uzaicinājuma nosūtīšanas vai iesniegšanas dienas.

13.5. Ja izraudzītais Pretendents atsakās slēgt iepirkuma līgumu, Pasūtītājs pieņem lēmumu slēgt līgumu ar nākamo Pretendentu, kuram būtu piešķiramas līguma slēgšanas tiesības, vai izbeigt atlases procedūru, neizvēloties nevienu piedāvājumu.

**Pielikums Nr.1 „Forma: pieteikums”**

# PIETEIKUMS DALĪBAI IEPIRKUMĀ

Ar šo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vien. reģ. Nr.\_\_\_\_\_\_\_\_\_\_\_\_\_\_\_\_\_\_\_, kuras vārdā saskaņā

ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_ piesakās piedalīties SIA

„Aizputes nami” rīkotajā atklātajā konkursā “Dzīvojamās mājas fasādes vienkāršotā

atjaunošana Raiņa bulvāris 13, Aizpute, Dienvidkurzemes novads” identifikācijas Nr. (AN 2022/2).

Apliecinām, ka

1. esam iepazinušies un pilnībā piekrītam iepirkuma nolikuma un līguma projekta prasībām;
2. esam reģistrēti, licencēti un sertificēti atbilstoši normatīvajos aktos noteiktajām prasībām;
3. piedāvājums ir sagatavots individuāli un nav saskaņots ar konkurentiem;
4. visas piedāvājumā sniegtās ziņas ir patiesas.

|  |  |
| --- | --- |
| **Nosaukums**  |   |
| **Juridiskā adrese**  |   |
| **Korespondences adrese**  |   |
| **Kontaktpersona**  |   |
| **Tālruņa, Faksa numurs**  |   |
| **e-pasta adrese**  |   |
| **Pieteikumu parakstītāja amats, vārds, uzvārds**  |   |
| **Paraksts un zīmogs**  |   |

**Pielikums Nr.3 „Forma: Kvalifikācijas apliecinājums”**

# KVALIFIKĀCIJAS APLIECINĀJUMS

*(aizpilda pēc nepieciešamības: pats pretendents, piegādātāju apvienības biedri, apakšuzņēmēji)*

1. Pretendenta gada vidējais apgrozījums būvniecībā par iepriekšējiem trīs noslēgtajiem finanšu gadiem (2019., 2020., 2021.) ir vismaz EUR 100`000,- (viens simts tūkstoši euro). Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Pretendentiem, kuri attiecīgajā tirgū darbojas mazāk nekā trīs gadus, attiecīgo vidējo apgrozījumu nosaka, ievērojot proporcionalitātes principu - aprēķina mēneša vidējo apgrozījumu pēc nostrādāto mēnešu skaita, reizina to ar 12 (divpadsmit). Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.

|  |  |  |  |  |
| --- | --- | --- | --- | --- |
| **Gads**  | **2019**  | **2020**  | **2021** | **vidējais**  |
| **Apgrozījums** **(EUR bez PVN)**  |  |  |  |  |

|  |  |  |
| --- | --- | --- |
|   | neatbilst  |   |

Pretendents atbilst **mazā vai vidējā uzņēmuma** statusam [[1]](#footnote-1)

2. Pretendentam iepriekšējo 5 (piecu) gadu laikā līdz piedāvājuma iesniegšanas brīdim ir pieredze vismaz 1 (viena) būvdarbu līguma izpildē kur kopējās būvdarbu izmaksas ir ne mazākas par 100`000,- (viens simts tūkstoši euro) bez PVN, kura ietvaros veikta fasādes siltināšana un vismaz 1 (viena) būvdarbu līguma izpildē, kura ietvaros veikta apkures sistēmas rekonstrukcija. Ja viena būvdarbu līguma ietvaros veikta gan fasādes siltināšana, gan apkures sistēmas rekonstrukcija, tad pretendents to var izmantot, lai pierādītu, ka ir ieguvis pieredzi 1 (viena) būvdarbu līguma izpildē, kura ietvaros veikta fasādes siltināšana un 1 (viena) būvdarbu līguma izpildē, kura ietvaros veikta apkures sistēmas rekonstrukcija

Būvdarbiem jābūt pilnībā pabeigtiem un objektam nodotam ekspluatācijā.

|  |  |  |  |  |  |
| --- | --- | --- | --- | --- | --- |
| **Nr.** **p.k.**  | **Objekta nosaukums un adrese**  | **Pasūtītāja nosaukums**  | **Pasūtītāja kontaktpersona** **(vārds, uzvārds, kontakttālrunis)**  | **Galvenie darbu veidi**  | **Objekta realizācijas gads**  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

 3. Pretendenta rīcībā ir vai būvdarbu līguma izpildes laikā būs sertificēts speciālists ēku būvdarbu vadīšanā.

|  |  |  |  |
| --- | --- | --- | --- |
|  **Vārds, Uzvārds, personas kods**  | **Profesionālo kvalifikāciju apliecinoša** **dokumenta** **nosaukums, izdevējs, izdošanas datums**  | **Persona, kuru pārstāv vai pārstāvēs**  | **Ar „Jā” vai „Nē” norāda** **(vai ir** **personas,kuru pārstāv) LR** **Būvkomersantu** **reģistrā** **ierakstītā par** **būvniecību atbildīgā persona**  |
|     |   |   |   |

4. Pretendenta rīcībā ir vai būvdarbu līguma izpildes laikā būs sertificēts speciālists siltumapgādes, ventilācijas un gaisa kondicionēšanas sistēmu būvdarbu vadīšanā.

|  |  |  |  |
| --- | --- | --- | --- |
| **Vārds, Uzvārds, personas kods**  | **Profesionālo kvalifikāciju apliecinoša** **dokumenta** **nosaukums, izdevējs, izdošanas datums**  | **Persona, kuru pārstāv vai pārstāvēs**  | **Ar „Jā” vai „Nē” norāda** **(vai ir** **personas,kuru pārstāv) LR** **Būvkomersantu** **reģistrā** **ierakstītā par** **būvniecību atbildīgā persona**  |
|     |   |   |   |

|  |  |
| --- | --- |
| **Pretendenta nosaukums**  |   |
| **Parakstītāja amats, vārds, uzvārds**  |   |
| **Paraksts un zīmogs**  |   |

 **Pielikums Nr.4 „Forma: finanšu piedāvājums”**

# FINANŠU PIEDĀVĀJUMS

Mēs piedāvājam veikt atklātā konkursā “Dzīvojamās mājas fasādes vienkāršotā atjaunošana Raiņa bulvāris 13, Aizpute, Dienvidkurzemes novads”, identifikācijas Nr. (AN 2022/2), minētos darbus, saskaņā ar konkursa nolikumu un tā pielikumiem, tajā noteiktajā laikā un veidā.

Piedāvājam veikt darbus par līgumsummu:

|  |  |
| --- | --- |
|   | EUR  |
| Līguma summa EUR bez PVN  |  |
| KOPĀ EUR bez PVN  |  **\***  |
| PVN 21%  |   |
| Summa KOPĀ  |   |

 \* cena, kas tiek vērtēta.

 Apņemamies atklātā konkursā “Dzīvojamās mājas fasādes vienkāršotā atjaunošana Raiņa bulvāris 13, Aizpute, Dienvidkurzemes novads” minētos darbus veikt 6 (sešu) mēnešu laikā pēc būvlaukuma nodošanas izpildītājam darbu uzsākšanai, kā arī nodrošināt objektam 60 (sešdesmit) **mēnešu** garantijas laiku pēc būvdarbu pilnīgas pabeigšanas un to pieņemšanas no Pasūtītāja puses.

**Apliecinām**, ka, iesniedzot piedāvājumu, esam iepazinušies ar visiem apstākļiem, kuri varētu ietekmēt Līguma summu un piedāvāto darbu izpildi. Līdz ar to garantējam, ka gadījumā, ja Mums tiks piešķirtas līguma slēgšanas tiesības, līgumsaistības apņemamies pildīt atbilstoši Mūsu piedāvājumam.

**Apliecinām**, ka mums ir nepieciešamās speciālās atļaujas un sertifikāti konkursa nolikumā minētā darba veikšanai.

**Apliecinām**, ka lokālajās tāmēs ir ievērtēti visi darbu veikšanai nepieciešamie materiāli, algas un mehānismi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīvajiem aktiem atbilstoša veikšana pilnā apmērā. **Apliecinām**, ka piedāvātajā līgumcenā ierēķināti visi ar būvdarbu organizāciju saistītie izdevumi.

**Apliecinām**, ka Līguma izpildē izmantosim tikai projekta dokumentācijā norādītos materiālus vai ekvivalentus materiālus, par kuriem esam snieguši pilnīgu un patiesu informāciju, iesniedzot piedāvājumu.

Ar šo garantējam sniegto ziņu patiesumu un precizitāti.

Šim piedāvājumam un Jūsu rakstiskai piekrišanai tam ir jāveido starp mums saistošs līgums, ar kura projektu esam iepazinušies un piekrītam.

|  |  |
| --- | --- |
| **Pretendenta nosaukums**  |   |
| **Parakstītāja amats, vārds, uzvārds**  |   |
| **Paraksts un zīmogs**  |   |

1. Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-1)